
ROMÂNIA

JUDEŢUL VRANCEA

MUNICIPIUL FOCŞANI

       CONSILIUL LOCAL
H O T Ă R Â R E

privind , însuşirea variantei finale a proiectului Stemei Municipiului Focşani
         Consiliul local al Municipiului Focşani, judeţul Vrancea, întrunit în şedinţă ordinară:

 
 - văzând proiectul de hotărâre iniţiat de Primarul Municipiului Focsani şi raportul Serviciului Comunicare înregistrat la numărul 21264/27.04.2012, privind cele trei variante de proiect ale Stemei Municipiului Focşani în vederea însuşirii  de către Consiliul Local al Municipiului Focşani;
        
 - având în vedere avizul favorabil al  Comisiei pentru administraţie publică locală, juridică, anticorupţie şi integrare europeană;
- în conformitate cu prevederilor H.G. nr. 25/2003 privind stabilirea metodologiei de elaborare, reproducere şi folosire a stemelor judeţelor, municipiilor, oraşelor şi comunelor 

- în baza  Legii 52/2003 privind transparenţa decizională în administraţia publică;
- in baza art. 36, alin. (1) şi alin. (9) şi art. 45, alin. (1), din Legea nr.215/2001 privind administratia publica locala, republicata si modificata;
HOTĂRĂŞTE:
ART. 1. Se aprobă însuşirea proiectului Stemei Municipiului Focşani, conform anexei care face parte integrantă din prezenta hotarâre.
Descriere: scut despicat, cartier 1, pe roşu, capul de bour de argint cu stea între coarne, cartier 2, pe albastru, acvila cruciată de aur însoţită de soare şi lună din acelaşi metal.
Simbolism: compoziţia heraldică doreşte să scoată în evidenţă faptul că localitatea a avut un rol de prim ordin în momentul istoric al Unirii Principatelor, acvila muntenească şi capul de bour moldav sugerând aceasta.

ART. 2. Se abroga Hotărârea Consiliului Local al Municipiului Focşani nr. 39/24.06.1994 privind însuşirea propunerii de Stemă a Municipiului Focşani.

ART. 3. Prezenta hotărâre va fi comunicată, de către Direcţia administraţie publică locală, Serviciului Comunicare în vederea înaintării Instituţiei Prefectului Judeţul Vrancea, Consiliului Judeţean Vrancea, Comisiei Naţionale de Heraldică, Genealogie şi Sigilografie a Academiei Române si Comisiei Judeţene de Heraldică, Genealogie şi Sigilografie.  
      PREŞEDINTE DE ŞEDINŢĂ      
           OLOERIU IOAN LIVIU                                                CONTRASEMNEAZA

                                                                              SECRETARUL MUNICIPIULUI FOCSANI

                                                                                          EDUARD MARIAN CORHANĂ
Municipiul Focsani, 29.05.2012
Nr. 132

